## El president de la Generalitat es reunix amb els membres del seu Consell

*** Pérez Llorca ha mantingut una primera ronda de contactes amb els vicepresidents i consellers del seu nou gabinet per a analitzar les línies estratègiques de cada conselleria**

El president de la Generalitat, Juanfran Pérez Llorca, ha mantingut una ronda de reunions amb cada un dels membres del seu Consell després d’anunciar la composició del Govern Valencià.

Pérez Llorca s’ha reunit amb el nou conseller d’Economia, Hisenda i Administració Pública, José Antonio Rovira, que assumix també les competències de Simplificació Administrativa.

Esta ronda de contactes ha continuat esta vesprada amb la reunió amb la vicepresidenta primera i consellera de Vivenda, Ocupació, Joventut i Igualtat, Susana Camarero.

Posteriorment, Pérez Llorca s’ha reunit amb el vicepresident tercer i conseller de Medi Ambient, Infraestructures, Territori i de la Recuperació, Vicente Martínez Mus, que recupera les competències en matèria d’Energia.

Així mateix, el president de la Generalitat ha rebut el conseller de Sanitat, Marciano Gómez, i després la titular de la nova Conselleria de Servicis Socials, Família i Infància, Elena Albalat. També s’ha reunit amb el conseller d’Emergència i Interior, Juan Carlos Valderrama.

Igualment, Pérez Llorca ha mantingut sengles trobades amb el nou portaveu i conseller d’Agricultura, Aigua, Ramaderia i Pesca, Miguel Barrachina i amb la consellera de Justícia, Transparència i Participació, Nuria Martínez.

Finalment, el president s’ha reunit amb la consellera d’Educació, Cultura i Universitats, María del Carmen Ortí, i ha tancat esta primera ronda de contactes amb la reunió amb la consellera d’Indústria, Turisme, Innovació i Comerç, Marián Cano i amb el vicepresident segon i conseller de Presidència, José Díez.

Fecha: 03/12/2025